Antanas Morkevičius

Antanas Morkevičius (1928 m. vasario 23 d. Spirakiuose, Panevėžio valsčiuje – 2018 m. rugsėjo 16 d. KlaipėdojeMELC. Antanas Morkevičius. Visuotinė lietuvių enciklopedija. 2018-08-01. Nuoroda tikrinta 2024-12-28.) – Lietuvos inžinierius mechanikas.

 Biografija 
1954 m. baigė Leningrado miškų technikos akademijos Medienos mechaninės technologijos institutą. 1967 m. ekonomikos mokslų kandidatas.

1944 m. liepos – spalio mėn. Tėvynės apsaugos rinktinės radistas, Sedos kautynių dalyvis. 1944 m. spalio – 1945 m. vasario mėn. Vokietijos kariuomenės statybos–pionierių bataliono karys. 1945 m. vasario – 1946 m. vasario mėn. karo belaisvis, kalintas Minsko, Oršos ir Vitebsko lageriuose. 1948–1950 m. dirbo Klaipėdos celiuliozės popieriaus, 1954–1956 m. – Klaipėdos medinės taros kombinate. 1956–1957 m. Klaipėdos baldų fabriko direktorius. 1957–1959 m. dirbo Liaudies ūkio tarybos Medienos ir popieriaus pramonės valdyboje. 1959–1961 m. Eksperimentinio baldų projektavimo biuro direktorius. 1961–1964 m. Liaudies ūkio tarybos Centrinio projektavimo biuro Taros ir įpakavimo skyriaus vedėjas. 1964–1967 m. Eksperimentinio taros konstravimo biuro direktorius.

1967–2004 m. Vilniaus universiteto dėstytojas, 1979–1994 m. Materialinio aprūpinimo ekonomikos katedros vedėjas; nuo 1991 m. profesorius. 1993–2002 m. asociacijos „Lietuvos mediena“ direktorius.

 Mokslinė veikla 
Mokslinės veiklos pagrindinės sritys: Lietuvos medienos pramonės ekonomikos ir istorijos tyrimai, medienos medžiagų mokslas, racionalus medienos panaudojimas. Paskelbė apie 300 straipsnių lietuvių ir užsienio spaudoje.

 Bibliografija 
 Lietuvos TSR medžio apdirbimo pramonė, monografija, 1971 m.
 Lietuvos TSR medienos pramonė, monografija, rusų kalba, 1977 m.
 Ekonomiškas medienos panaudojimas, monografija, 1986 m.
 Lietuvos medienos pramonė. Nuo ištakų iki 2000 metų, monografija, 2001 m.
 Baldų gamyba, vadovėlis aukštesniosioms mokykloms, su B. Papreckiu, 1964 m.
 Baldų gamybos medžiagos, vadovėlis, 1967 m.
 Medienos medžiagos, vadovėlis, 2001 m.
 Mediena ir jos gaminiai, su B. Papreckiu, 2004 m.

 Įvertinimas 
 1999 m. Ginkluoto pasipriešinimo (rezistencijos) dalyvis, karys savanoris

 Šaltiniai 

Kategorija:Lietuvos inžinieriai mechanikai
Kategorija:Lietuvos technologai
Kategorija:Lietuvos pedagogai
Kategorija:Lietuvos radistai
Kategorija:Lietuvos baldų pramonės darbuotojai